Gandia alberga el XVIII Congrés de la Societat d'Obstetrícia i Ginecologia de la Comunitat Valenciana amb més de 150 experts
06 febrer 2025

## Gandia alberga el XVIII Congrés de la Societat d'Obstetrícia i Ginecologia de la Comunitat Valenciana amb més de 150 experts06 febrer 2025Última actualització: 06 febrer 2025

![](../gestion/img/ef2a827b1228df4854fcc613ed8fe11b4a6dd6dd79b56e1d9be05fca4c11ee2d.jpg)  
  

L'alcalde de Gandia, **José Manuel Prieto**, ha participat este matí en l'acte inaugural del X**VIII Congrés de la Societat d'Obstetrícia i Ginecologia de la Comunitat Valenciana (SOGCV)**, celebrat a l'Hotel RH Bayrén.

  
L'acte inaugural ha comptat també amb la presència del director de l'Hospital Universitari Francesc de Borja, Pedro Rollán; el president de la SOGCV, Vicente Diago; el president del comité organitzador del congrés, Josep Vicent Carmona; la regidora de Sanitat, Qualitat de Vida i Polítiques Saludables de Gandia, Liduvina Gil, i altres representants municipals.

El XVIII Congrés de la Societat d'Obstetrícia i Ginecologia de la Comunitat Valenciana se celebrarà a Gandia durant els dies 6 i 7 de febrer, consolidant la nostra ciutat com un punt de referència per a la comunitat científica i mèdica de la regió.

Durant la seua intervenció, l'alcalde ha destacat la importància d'este esdeveniment científic i ha subratllat el paper de Gandia com a ciutat de la salut i el benestar.

Prieto ha agraït a la SOGCV l'elecció de Gandia com a seu d'este prestigiós congrés, que reunix més de 150 especialistes i 27 ponents per a abordar els últims avanços en obstetrícia i ginecologia. "_Gandia és una destinació ideal per a la celebració de congressos d'alt nivell, i esta trobada reflectix el nostre compromís amb la promoció de la salut i el benestar de la ciutadania_".

El congrés permetrà als professionals del sector actualitzar coneixements, intercanviar experiències i conéixer les últimes innovacions en l'àmbit de l'assistència ginecològica i obstètrica.

Prieto també ha posat en valor el creixement de Gandia com a referent en el sector sanitari, destacant l'expansió del polígon Sanxo Llop, on s'està consolidant un clúster sociosanitari al voltant de l'Hospital Francesc de Borja. "_Volem que la nostra ciutat siga la capital de la salut a la Comunitat Valenciana, i estem avançant en esta direcció amb programes innovadors en salut mental, esport i hàbits saludables, així com en l'atenció a la infància, joventut i persones majors_", ha afirmat.

Així mateix, l'alcalde ha destacat l'impacte positiu que este tipus d'esdeveniments tenen en l'economia local i en el turisme de qualitat, especialment en els mesos de menor afluència turística.

[Twittear](https://twitter.com/share)